Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 506/13/6613	Žiar nad Hronom, 15.10.2013
EEČ : 2-52-162-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona.

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	Ako zákonný otec ml. XXXXX, nar. XXXXX, hoci bol rozsudkom Okresného súdu XXXXX sp. zn. 5 C 195/07 zaviazaný prispievať na jeho výživu sumou 66,39 € k rukám  matky XXXXX, bytom XXXXX, Ul. XXXXX, od apríla 2013 do začatia trestného stíhania dňa 18.08.2013 túto povinnosť bezdôvodne neplnil, čím zapríčinil dlh na výživnom vo výške  331,95 €.

lebo zanikla trestnosť činu.

Odôvodnenie:
	Poverený príslušník Obvodného oddelenia PZ XXXXX uznesením ČVS: ORP-855/ZH-ZH-2013 zo dňa 18.08.2013 začal trestné stíhanie a vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe, že ako zákonný otec ml. XXXXX, nar. XXXXX, hoci bol rozsudkom Okresného súdu XXXXX sp. zn. 5 C 195/07 zaviazaný prispievať na jeho výživu sumou 66,39 € k rukám  matky XXXXX, bytom XXXXX, Ul. XXXXX, od apríla 2013 do začatia trestného stíhania dňa 18.08.2013 túto povinnosť bezdôvodne neplnil, čím zapríčinil dlh na výživnom vo výške  331,95 €.

	XXXXX vo svojej výpovedi uviedol, že si je vedomý vyživovacej povinnosti voči synovi Vladimírovi a túto povinnosť neplnil od apríla  2013, pretože nebol zamestnaný a nemal žiadny príjem. Po začatí trestného stíhania dňa 22.08.2013 uhradil k rukám matky XXXXX sumu 132,78 €, následne dňa 01.10.2013 vložil na jej účet sumu 66,39 € a dňa 04.10.2013 poukázal sumu 265,56 €, čím uhradil celý dlh na výživnom, ako aj bežné výživné za október 2013.

	Svedkyňa a poškodená XXXXX vo svojej výpovedi uviedla, že je zamestnaná a syn XXXXX netrpel núdzou. 
	
	Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv.  XXXXX  dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka